
PREDGOVOR 


Gotovo svaki veliki čovjek ima ponekog prijatelja 
među malim, nepoznatim ljudima. Ili su se rodili u istom 
mjestu, stanovali u istoj ulici, zajedno išli u školu ili se sus¬ 
reli ”negdje na putovima života”. Meni se desilo ovo zadnje: 
sretnim slučajem upoznao sam 1974. godine belgijskog 
redovnika o. Marcela Caminellea, člana Kongregacije presv. 
srdaca Isusa i Marije i osobnog prijatelja slavnog ”Apostola 
gubavaca” Raoula Follereaua. Ubrzo nakon toga susreta 
dobio sam list iz Pariza... I došlo je do izmjene petnaestak 
srdačnih listova i do hrvatskog izdanja ’Knjige ljubavi”. 
Tako sam ja, slavonski seoski župnik, doživio sreću i čast da 
sam postao suradnikom i prijateljem jednoga od najvećih 
ljudi našega vremena. 

Osjećam se počašćenim i ponudom prevodioca vlč. Ante 
Stojića da napišem predgovor za ovu knjižicu, te mu na to¬ 
likoj pažnji izražavam svoju najdublju zahvalnost. 

Evo, samo u najosnovnijim obrisima, prikaza života i 
rada Raoula Follereaua: 

Prije svega, Follereau nije bio svećenik, nego običan 
vjernik”, po službenim kvalifikacijama čak - advokat! 
I - oženjen čovjek. 

Rodio se 17. kolovoza 1903. u Neversu, gradu u kojem 
je kao redovnica živjela i umrla sv. Bernardica, u - kako sam 
kaže - ”imućnoj i sretnoj obitelji”. Otac mu je bio vlasnik 
tvornice metalnih konstrukcija. Pa kako je sin u upravljanju 
tvornicom imao naslijediti oca, Raoul je silom prilika pošao 
na studij prava, iako za nj nije imao ni malo smisla. On je 
bio rođeni pjesnik, "stopostotni književnik”. Jedan njegov 

skoh/ci drug iz gimnazije ovako o njemu govori: "Bio je 
najsimpatičniji od svih drugova, zabavan, duhovit i već je 
tada pokazivao izuzetne sposobnosti za književnost". 
Tokom čitavog svog školovanja bio je najbolji đak u razre¬ 
du, a studije na Sorboni završio je ” brillament ”, sjajno. 
Licencijant je prava i filozofije. 

Što se krilo u nutrini budućeg apostola gubavaca, što ga 
je svega obuzimalo, pokazalo se vrlo rano: Još kao dječak 
od 15 godina održao je svoje prvo predavanje u dvorani 
kina Majestic” u Neversu. Govorio je u korist sestara ”Pe- 
tites Soeurs des Pauvres ” i to na temu "Bog je Ljubav ” 
Predavanje je završio usklikom: "Ja vjerujem u Boga Ijuba- 
vif Kao sedamnaestgodišnjak objavio je svoju prvu "Knjigu 
ljubavi \ a kao dvadesetgodišnji mladić već je držao preda¬ 
vanje u pariškom "Domu Društava učenjaka". Tema je i 
opet bila "njegova uzvišena fiksna ideja": "Bog je ljubav" 

U predavanju je citirao Platona: "Ljubav je ona što daje: 
mir ljudima, tišinu moru, šutnju vjetru, san u boli". Koliko 
je bio nadaren i kao dramski pisac najbolje ilustrira činjeni¬ 
ca da su dva njegova dramska djela "Petites Poupees" i 
LesNouveaux Chevaliers" u glasovitom pariškom kazalištu 
Comedie Francaise" izvođena više od tisuću puta. A on 
je tada imao svega 23 godine! 

U svojoj šesnaestoj godini sreo se u Neversu, "na cestama 
mdosrdne ljubavi" s jednom nježnom djevojkom, svojom 
vršnjakinjom, Madeleine Boudou. Baš je bio dan primirja 
nakon Prvog svjetskog rata, 11. studenog 1918., i oni su 
po ulicama prodavali kitice karamfila u korist žrtava rata. 
Vjenčali su se sedam godina kasnije, 22. lipnja 1925. 
Follereauove riječi: "Najveća sreća moga života bila je moja 
žena" i "Samo u dvoje čovjek je nepobjediv”, to su dvije 

izreke njegova uvjerenja koje najbolje izriču što mu je 
značila Madeleine. A njegov intimni prijatelj Raymond 
Guerrin ovako o njoj misli: ’Ta idealna žena pratila ga 
je na svim putovanjima, bila mu je sekretarica. Diskretna 
i čedna, bila mu je, da tako kažem, andjeo čuvar. Uvje¬ 
ren sam da on bez nje nikada ne bi ostvario ono što je 
načinio”. 

(I Follereau je bio u to uvjeren). ”Stopostotni književnik” 
nije se ni pokušao baviti advokaturom, nego se sav posvetio 
književnosti i - novinarstvu. Postao je i tajnikom lista ”L 
Intransigeant”. 1936. godine, povodom dvadesete godiš¬ 
njice smrti Charlesa de Foucaulda, na molbu svojih prija¬ 
telja iz argentinskog lista ”La Nacion , Follereau polazi u 
Alžir, u Saharu, u Tamanrasset, gdje je veliki pokornik i 
pustinjak živio i gdje je bio ubijen. Tada se, na tom putova¬ 
nju, prvi puta susreo s gubavcima, o čemu se govori na po¬ 
četku ove knjižice. Potresen do dna duše tim strašnim 
prizorom i nadahnut heroizmom i žrtvom oca de Foucaul¬ 
da odlučio je sav svoj život posvetiti spašavanju gubavaca, 
”najbolnije manjine potlačenih na svijetu”. 

Prvo što im je stavio na raspolaganje bile su njegove knji¬ 
ževne sposobnosti i njegov govornički dar. Napisao je više 
od četrdeset knjiga i održao tisuće predavanja i govora. 
Sva ta djela i govori svjedoče o snazi njegova uma, dubini 
njegovih osjećaja, veličini njegove plemenitosti. Pisao je i 
govorio ”živim srcem”, ”srcem od mesa”, neposrednošću 
i toplinom koja liječi, oživljuje. Počasno mjesto među 
njegovim književnim djelima zauzima jedna mala plava 
knjižica, zbirka njemu najdražih misli, njegova duhovna 
oporuka, ”Knjiga ljubavi”. Do danas je prevedena na tri¬ 
deset i sedam jezika i tiskana u više od deset milijuna 
primjeraka. 

Energično se zauzimao za ljudska prava gubavaca i za 
njegovo što djelotvornije spašavanje. 1952. podnio je molbu 
Ujedinjenim Narodima u kojoj traži da se izglasa i ostvari 
"pravno oslobođenje” gubavaca: "Gubavci su ljudi kao i 
drugi ljudi, bolesnici kao i drugi bolesnici”. 1954. osniva 

Svjetski dan gubavaca” koji se održava zadnje nedjelje 
siječnja već u 137 država. Kako bi taj dan gubavcima donio 
sto više pomoći Follereau je svake godine objavljivao 
posebne proglase koji su bili mala remek djela rječitosti i 
poticaja na djela ljubavi. Dodajmo još da u dvadeset i pet 
zemalja, pod raznim imenima, postoje nacionalna društva 
za pomaganje gubavaca, osnovana od Raoula Follereaua 
ili nastala pod njegovim utjecajem. 

Follereau se osobno poznavao i bio prijateljski povezan 
s velikim brojem ljudi na najvišim položajima u svjetovnim 
i vjerskim zajednicama, osobito s onima koji su se kao i on 
posvetili pomaganju gubavcima. Pri tome nije ni malo 
gledao koje je tko vjere, narodnosti, rase. Njegovo veliko 
srce nije se dalo sputati nikakvim granicama. Doslovce je i 
stvarno "u svakom ljudskom biću gledao čovjeka i u 
svakom čovjeku brata”. Samo je grlio i ljubio: srcem, ru¬ 
kama, ustima. Sjajući od radosti, bez i najmanjeg straha 
ili odvratnosti, poljupcima je obasipao i gubavce, jer je znao 
sto čovjeka najviše usrećuje: ljubav. I vlastitu sreću u nebu 
on vidi ”u zagrljaju Nade i Ljubavi”, kako piše i na njego¬ 
vom grobu. 

Poznavao se i s našom Majkom Terezijom. Pošao je k 
njoj u počecima njezinog rada s ”najsiromašnijima među 
siromašnima . Izgleda da je baš on bio prvi evropski posjeti¬ 
lac njezine "umiraoniče" u Kalkuti. Ondje je doživio 
onaj grozan prizor koji ga je potresao više od svega što je u 

Indiji vidio: kako pred njegovim očima umire žena od 
dvadeset i dvije godine koja je imala svega dvadeset kilog¬ 
rama. 

Follereau je vjerojatno najveći dobročinitelj gubavaca u 
povijesti svijeta. Njegovo životno djelo, i svojom nutarnjom 
vrijednošću i opsegom, ravno je djelima najvećih dobrotvo¬ 
ra čovječanstva. Za svoj rad doživljavao je najveća prizna¬ 
nja: mnoge zdravstvene ustanove za liječenje gubavaca ši¬ 
rom svijeta nose njegovo ime /i čuveni se Adzope u Obali 
Bjelokosti od 1968. godine zove "Institut za gubu Raoul 
Follereau”!, četiri su afričke zemlje izdale poštanske marke 
s njegovim likom, u priličnom broju zemalja postoje po se¬ 
lima i gradovima ulice i trgovi Raoula Follereaua /u Kanadi 
u 24 grada/. Nazivali su ih po njemu još za njegova života, 
što se inače čini samo u čast vladara, šefova država. Dvade¬ 
set i dvije države u dva su ga navrata predlagale za Nobelovu 
nagradu za mir. Ni Odboru za dodjeljivanje te nagrade, ni 
samoj Nobelovoj zakladi ne služi na čast što su mu je uskra¬ 
tili, jer Follereau svojom moralnom veličinom, svojim dje¬ 
lom i njegovim značenjem za svijet očito znatno nadvisuje 
mnoge njezine dobitnike. 

Follereau je umro u Parizu 6. prosinca 1977. u svojoj 
75. godini života. Sahranjen je na pariškom groblju ’Le ci- 
metiere d’Auteuil”, koje se nalazi usred grada, u blizini 
njegova stana. 

Ovo djelce nosi naslov "Apostol gubavaca . Follereau 
to jest. Tako su ga zvali, i danas ga zovu, po cijelom svijetu. 
No, knjižica bi mogla imati i drugačiji naslov, na pr. ’Fiore- 
tti Raoula Follereaua”. Jer kao što "Cvjetići sv. Franje 
najbolje otkrivaju dušu Asiškog Sirotana, tako nam i doga- 

daji nanizani u ovoj knjižici omogućuju da u pravom svijet¬ 
lu vidimo Raoula Follereaua. No dok su ”iCvjetići sv. Fra¬ 
nje’’ legende, ovo su činjenice, stvarni doživljaji. To su dra- 
/ tragedije ljudskih bića, ljudi kao i mi, naše braće 
koja pate i umiru sada, tu pokraj nas. 

Upoznavanje Raoula Follereaua svakako je dobitak i 
obogaćenje. Pa ako ovo djelce samo to postigne, nije malo 
postiglo. Još bi veći uspjeh bio kad bi čitaoci po ovim 
doživljajima i refleksijama osjetili moralnu ljepotu i moć 
Kristove ljubavi koja nadilazi svaku spoznaju”. A vrhunac 
kada bi shvatili u svoj njihovoh težini i dalekosežnosti 
ove dvije duboke i sudbonosno važne Follereauove misli: 
"Jedino će ljubav spasiti svijet” i "Nitko nema prava da 
bude sretan sam za sebe 

Matija Nikolin 


10 


"ZATO ŠTO SU ONI GUBAVCI” 


”Naš je đip tek napustio afričko selo, a već smo 
bili prisiljeni da se zaustavimo pokraj jedne lokve 
da bismo ohladili motor. U tom trenutku pojaviše 
se iz šume neka zastrašena lica, pa onda izgladnjela 
ljudska tjelesa. Povikao sam im da se približe. Ne¬ 
ki pobjegoše, a nekoliko onih najodvažnijih ostado¬ 
še nepokretni, gledajući me prestrašenim i bolnim 
pogledima. Zapitao sam vodiča: 

— Tko su ti ljudi? 

— Gubavci — odgovorio je. 

— Zašto su ovdje? 

— Zato što su gubavci. 

- Razumijem, ali zar ne bi bilo bolje da su u se¬ 
lu? Mogli bi imati hrane... Što su skrivili da su ih 
istjerali? 

- Gubavi su, odgovorio je čovjek tvrdoglavo. 

- Pružaju li im bar kakvu liječničku pomoć? 

Na to moj sugovornik sleže ramenima i ode bez 

riječi. 

Toga dana spoznao sam da postoji neoprostivi 
zločin, zločin koji bi trebalo kazniti bez prava na 
priziv i pomilovanje: njegovo ime je guba”. 

Tako je pričao Raoul F ollereau. U ono vrijeme 
bio je on mladi novinar. Taj neobičan slučaj koji 
mu se dogodio za vrijeme safarija (puta po afrič¬ 
kim zemljama) duboko gaje potresao. Bio je to 
njegov prvi susret s "ljudima kategorije C ’. Pet¬ 
naest milijuna ljudskih bića učinili su naša nebriga, 
naš egoizam i naša obijest gubavcima. 

Kad se vratio u Francusku, Raoul odluči da 
će učiniti nešto za one žive pokopane ljude. Htio 
je uputiti apel, napisati knjigu... Ali baš u to vrije¬ 
me započe katastrofa Evrope. Hitler, nacistički 
diktator Njemačke, uputio je na Francusku naj¬ 
opremljeniju vojsku u povijesti. Bojna kola s crnim 
kukastim križem probila su granicu i jurila prema 
Parizu. 

Follereau, katolik koji se nikad nije plašio 
svojega uvjerenja, napisao je već nekoliko članaka 
pod naslovom: Hitler je Antikrist. Čim su ušli u 
Pariz, nacisti ga počeše tražiti. 

Još u vojničkom odjelu (bio je pozvan u fran¬ 
cusku vojsku, ali u munjevitom ratu nije uspio ni 
metka ispaliti), Raoul pokuca na vrata jednog 
samostana časnih sestara, na periferiji Lyona. Od 
tada se prostranim gospodarskim dobrom motao 
strani vrtlar, koji nevješto barata motikom i pravi 
krive brazde... 

Svi su francuski samostani u ono vrijeme skri¬ 
vali mnoštvo ”vrtlara” koji nisu bili u stanju presa¬ 
diti biljku iz rasadnika, kuhara koji nisu znali is¬ 
peći komad mesa. Bili su to najbolji ljudi Francus¬ 
ke, za kojima je tragala njemačka policija. U tim 
mirnim i sigurnim skloništima započet će uskoro 
jedna od najslavnijih i najkrvavijih stranica francus¬ 
ke povijesti : borba protiv nacista. 

Raoul Follereau je, međutim, spremao jednu 
drugu vrstu otpora, tešku i nezamislivu borbu. 

HI DRO AVION U GROBLJU GUBAVACA 

Postoji jedan prekrasan otok u zalivu što vodi 
prema Abiđanu. To je možda "najsretnije” mjesto 
na čitavoj Obali Bjelokosti. Tamo se vihore 
krošnjate palme, more pravi biser s fantastičnim 
zalazom sunca. To je otok kao stvoren za sreću, 
za odmor i mir. Nosi slatko i vrlo privlačno ime: 
Deseree (otok čežnji). Pa ipak, baš taj je otok 
pakao živih! Kad se rijetke piroge (mali čamci) 
približe, na obali se okupi mnoštvo stranih figura, 
a sve gotovo kao da su poredane stare statue koje 
je vrijeme dobrano oronilo. Veslači bace u vodu 
vreće riže i kutije s mesom, pa onda brzo pobjegnu. 
One strašno iznakažene figure počnu se bacati u 
vodu urličući glasno (jesu li to krikovi mržnje, oča¬ 
ja, ili neke divlje radosti?). Kad netko u vodi uspije 
dohvatiti dio plijena, odlazi na obalu i spreman ga 
je braniti pod svaku cijenu u najljućoj kavzi što se 
zna zametnuti na pijesku. 

Taj otok na Obali Bjelokosti je tamnica, grob¬ 
lje gubavaca. 

Godine 1939., dok su nacistički tenkovi ulazi¬ 
li u Pariz, nad zalivom Abiđana spuštao se hidro- 
avion. "Oronule statue” razvrstavale su se tamo do¬ 
lje na obali. Nitko nije znao što se to događa. Iz 
hidroaviona izlazi mala sestra, obučena u bijelo. 
To je majka Eugenija, vrhovna poglavarica Sestara 
misionarki. Njezin mali čamac dodiruje zemlju i 
ona staje trenutak skamenjena pred onim zapušte- 

nim ljudstvom. Onda se brzo prenu, ispruži ruke, 
nasmija se i osta dugo slušajući tužne i strašne ispo¬ 
vijesti. 

Na povratku te iste večeri mala sestra brižnu u 
plač od bijesa i žalosti. Deset dana kasnije u vrtu 
lyonskog samostana majka Eugenija se izjada "vrt- 
laru” Raoulu Follereau. U njoj je još uvijek kipio 
sveti bijes. 

”U Evropi plamti rat! Milioni franaka troše se 
za bombe i projektile! Istodobno tamo dolje naj- 
bjednija bića na ovom svijetu umiru od gladi i crne 
kuge! Djeca od deset godina bez ruku, s iznakaže- 
nim licem, spavaju u neviđenoj prljavštini. Mlade 
žene izluđuju od gladi. A mi se ovdje igramo rata... 
Želim da u onoj prašumi izgradim grad u kojem gu- 
bavci neće biti nagomilani kao životinje, nego će 
se s njima postupati kao s ljudima, sa svim poštova¬ 
njem i dostojanstvom koje zaslužuju. Neće biti zi¬ 
dova koji bi ih zatvarali i odjeljivali nebo i horizon¬ 
te. Svaka obitelj imati će svoju kuću i svoj mali 
vrtić. Donijet ću im radio i filmove, načinit ću 
im i park za razonodu, da se u njemu igraju djeca, 
da trče i da se smiju... Imam stotinu sestara koje su 
spremne da krenu. Da, samo treba da još nađem 
milijune.” 

Raoul je u glasu te male sestre čuo snagu volje 
koja je spremna na sve. Ali gdje naći novac? Zar u 
porušenom, okupiranom i porobljenom Parizu? 
Majka Eugenija opazi najednom kako njezin 'Vrt¬ 
lar” baca motiku, briše znoj i govori smireno: "Mi¬ 
lijuni su moja briga”. 

prolivena Čaša 


Raoul Follereau izađe iz samostana. Straha 
pred vojnom policijom je nestalo. "Nisam raspola¬ 
gao ničim drugim nego jednim jedinim sredstvom: 
svojom riječi. Započeo sam držati predavanja”. 

Na prvom, koje je držao u gradskom kazalištu 
u Annecyju, predsjedao je glasoviti pisac, koji ga 
je prestavio publici. Raoul je napisao nekoliko 
listova i čitao ih jakim glasom i s velikim, glomaz¬ 
nim gestama. U jednom trenutku ruka mu iznenada 
zahvati čašu punu vode koja je stajala na stolu i 
prevrne je. Voda se razlije po njegovim listovima i 
po hlačama slavnog književnika. No ovaj mu ne 
zamjeri, već mu došapne krupnim glasom: "Nije 
važno, samo vi nastavite!” Follereau bi to rado na¬ 
činio, ali sa zaprepaštenjem opazi da su njegovi 
listovi mokri i da su postali naprosto nečitljivi. 
Zatvorio je oči, sabrao se na čas i onda se prepus¬ 
tio avanturi. Improvizirani gčvor tekao je "vruće”, 
pomalo nervozno, ali je oduševljavao do aplauza. 
Od toga dana Follereau nije nikad više napisao ni 
jedan svoj govor. 

Iz čitave Francuske stizali su pozivi prijatelju 
gubavaca (tako su ga zvali). Po završetku prve 
turneje od tri mjeseca Follereau izruči majci Euge- 
niji prvi milijun franaka. Hidroavion je ponovo po¬ 
letio za Abiđanski zaliv. 

U tri slijedeće godine Follereau nastavlja pre¬ 
davanjima, iako posvuda bjesni ratna oluja. Fran- 

cuska, koja je krvarila, dijelila je crni kruh s gubac- 
cima u Obali Bjelokosti. U djevičanskoj šumi diže 
se novi grad Adzope. Sestre Misionarke rade s mo¬ 
tikom i lopatom, krče metar po metar petnaest 
kilometara dugu stazu. Sagradile su tri mosta nad 
močvarama koje su zaposjeli krokodili. 

"Prije n ego smo započele graditi kuće — priča 
majka Eugenija — morali smo dugo krčiti, isušiva- 
ti, poravnavati tlo, porušiti šume... Sa sitnim drve- 
ćem nije bilo problema ali ih je bilo veoma mnogo 
s onima ogromnima. Neki su imali tako tvrdo drvo 
da ih sjekira nije mogla ni okrznuti, drugi su opet 
imali tako široke krošnje da smo trebali po tri 
dana da uklonimo jedno drvo a bilo ih je na stoti¬ 
ne! Onda bi došlo kišno doba pa bismo morali mje¬ 
secima stajati skrštenih ruku i gledati u nebo...” 

Deset godina trajala je bitka za Adzope. Godine 
1953. san majke Eugenije bio je u cijelosti ostva¬ 
ren: gubavci su imali svoj grad, s kućama od bije¬ 
log kamena, imali su modernu bolnicu, a djeca su 
išla u školu i igrala se prostranim parkom. 

Follereau pripovijeda: ”Nikad neću zaboraviti 
prvu noć koju sam proveo dolje, dok je gradnja bi¬ 
la još u početku. Teška noć, ispunjena morom, ko¬ 
joj se čovjek dugo ne može oteti. Tek što je zora 
obasjala horizont, izašao sam s barkom da se po¬ 
kušam osloboditi i tada sam najednom čuo pjesmu. 
Slušao sam, ne vjerujući vlastitim ušima. S druge 
strane puta pjevali su: ’Tma majka Mihaela za nas 
dobru kavicu”. Učinilo mi se na tren da sanjam. 
Ipak, bio sam točno u Adzopeu, usred šume, 

među gubavcima. Opet sam čuo onu simpatičnu 
melodiju: ”Ima majka Mihaela za nas dobru ka¬ 
vicu”. Okrenuo sam se da vidim odakle dolazi ta 
pjesma. Dolazila je iz lječilišta. Sestra Flora je već 
čitav sat na poslu, na nogama, zasukanih rukava, a 
na njezinim bijelim rukama tragovi krvi. Bila je to 
krv jednog gubavca s kojim se upravo bavila. Ona 
je vodila pjesmu, a bolesnici koji su čekali na red 
odgovarahu pripjevom: ”Ima majka Mihaela...” 
Tako je mali grad, tek rođen iz ljubavi mnogih "pri¬ 
jatelja gubavaca”, imao već lice budućnosti, puno 
nade”. 

PRVI KRUG OKO SVIJETA 

Follereau (njegovo je ime postalo slavno kao 
ime glasovitog liječnika - misionara Alberta Schwe- 
itzera) mišljaše da je njegova misija završena, ali 
se uvelike prevario. Tek sada je guba pokucala na 
njegova vrata. 

”Sa svih strana svijeta - piše - počeli su se jav¬ 
ljati bolesnici, liječnici, misionari. Pišu mi 
dramatična pisma, jadikuju. Zar mislite da postoji 
samo Adzope? A što smo mi? Misli li tko na nas? 
Postoje još milijuni gubavaca bez njege, bez pomo¬ 
ći, bez ljubavi. Dođi ovamo i vidjet ćeš! Ima li 
netko koji bi se digao jednog dana i dao na znanje 
toj sretnoj vrsti ljudi da postoji okrutna sudbina 
milijuna ljudskih bića koja su pogođena gubom? 
Milijuni! Broj mi se činio nevjerojatnim. Imao sam 
samo jedan način da ga provjerim: otići i vidjeti.” 

Tako je započelo Follereauovo prvo putovanje 
po svijetu. "Pošao sam unakrsno krstareći Afrikom, 
zatim sam prošao Aziju i otoke Indijskog oceana. 
Tri godine na putu! Više od dvjesto tisuća kilome¬ 
tara”. Stvarnost koju je susretao bila je jednostavno 
nevjerojatna i ona ga je tištala iz dana u dan. 

”U dvadesetom stoljeću kršćanske ere našao 
sam gubavce u zatvorima, u ludnicama, prezrene i 
otjerane u groblja, u pustinju, gdje su, ograđeni 
bodljikavom žicom, bili čuvani reflektorima i pu- 
škomitraljezima. Vidio sam ih gole, izgladnjele, 
kako urlaju od očajanja. Vidio sam kako rojevi 
muha salijeću njihove rane, i zagađene stanove, i 
čuvare s puškom. Vidio sam svijet nezamislivih 
strahota, bolova i očajanja... Jednog dana sam u 
Aziji vidio kako umire gubavka od dvadeset i dvije 
godine. Gledam kako se nemoćna trga u kratkim 
izdisajima i rastaje od svog groznog života. Tek što 
je umrla, iz nekog pukog inata, uzeh daje izvažem. 
U naručju sam imao rukovet slabašnih kostiju i 
onako još toplu stavih je na vagu. Gubavka od dva- 
dest i dvije godine bila je teška dvadeset kilo¬ 
grama! Nije umrla od gube nego od gladi... Oni 
su vjerovali da sam preneražen pa mi rekoše: 
To su stvari koje se dogadjaju odkad je svijeta, 
to se ne može promijeniti, to je nemoguće!” 
Nemoguće! Jedina nemoguća stvar jest to što 
vi i ja možemo mirno spavati i smijati se znajući 
da na zemlji ima žena od dvadesetdvije godine 
koje umiru jer su teške samo dvadeset kilograma.” 

"Vidio sam jednu drugu gubavku, koja je u 

strašnom beznađu izgubila razum i uvjerila sebe da 
mora hodati četveronoške oko svoje kuće i nepres¬ 
tano urlikati. Vidio sam staricu, koju je elefantija- 
za (povećanje obujma jednog uda) srušila na 
zemlju. Ispred nje je sin gubavac, neprestano otre¬ 
sa nogom, koja visi kao neki monstruozni privjesak. 
Obadvoje su tamo napola uzeti, šćućureni na prlja¬ 
voj zemlji. Oni čekaju. Što čekaju? Ništa! Čekaju. 
Još imaju toliko osjećaja da nekomu koji im pruži 
milostinju, koje bi se trebao stidjeti, kažu lijepo: 
"Hvala!” 

”Još sam mnogo toga vidio... Onu djevojčicu 
nađenu u kolibi sa starim mačkom koji joj je lizao 
rane. Odmah je pokrila rane listovima da ih ne vide 
prolaznici. Onog dječaka što su ga miševi napola 
izgrizli premda su njegovi - koji su ga odbacili - 
bili iz ugledne obitelji. I onu slijepu djevojku: sa¬ 
ma, uvijek posve sama, kako tumara u svojoj dvos¬ 
trukoj noći. Vidio sam jednu gladnu i gubavu; o 
istrošenim dronjcima visjelo joj je četvero isto tako 
gladnih mališana. 

Kad smo čuli tiho jaukanje kao ono mačije, 
svratismo u posjetu. Bolesnica mi tumači: Tu 
preko je jedno dijete, otac je nekamo otišao, majka 
je nedavno umrla u bolnici, ostavili su ga samog, a 
ja ne mogu otići tamo, nemam više nogu... Shvati¬ 
li smo i pošli u potkrovlje. Dijete do pasa pokriveno 
velikim rojem mravi, napola izgriženo. Zamotasmo 
ga u pokrivač i odnijesmo. Dva dana kasnije mali 
mučenik bio je mrtav. 

Jednog dana u Pakistanu se nama približio gu- 

bavac. Iscrpljen, blijed, u neopisivu stanju, dolazio 
je iz zabačene doline pod Himalajima. Propješačio 
je hiljadu dvjesto kilometara da nade liječnika. Ka¬ 
ko je preživio taj naporan put? To je neobjašnjivo. 
Apierički socilog mi je rekao: Kad bi se štakor 
morao hraniti onim što pojede jedan Bengalac, 
uginuo bi od gladi.” 

"OVDJE NEMA GUBAVACA” 

"Jednog dana, tek što sam sišao sa džipa, na¬ 
vali na me horda izgladnjelih. Sručili se na mene, 
povješali se za odjeću, pograbili me za ruke, jedno¬ 
stavno me paralizirali. Mislio sam da će me baciti 
na zemlju, pogaziti me i ugušiti prije nego uzmog- 
nem reći tim siromasima da ih volim. 

Pokušao sam se izvući, da stavim ruku u džep. 
Imao sam nešto spremno za njih... no to jednostav 
no nije bilo moguće. Sve se to povješalo o mene i 
urlalo, a mnoštvo ruku stezalo me čvrsto. Trebao 
sam policiju - policiju! - da me oslobodi... Morao 
sam pobjeći iz opasnosti da se obranim od onih 
kojima sam htio pomoći. Oni ništa nisu shvaćali. 
Bili su gladni, bili su previše gladni.” 

U svakom dijelu svijeta Follereau nalazi misio¬ 
nare umorne i iscrpljene. Žive u bijedi kao i njihovi 
gubavci kojima pomažu. 

"Misionar koji nas je primio udaljen je stotinu 
kilometara od Fort Archambaulta, zadnjeg naselje¬ 
nog mjesta. Da bi nas dovezao do naselja izgublje- 

nog u pustari, naš je kamiončić morao izvršiti ču¬ 
da. Bilo je tako vruće da se benzin ispravao prije 
nego je došao u karburator. Sad smo ipak tu. Ol¬ 
tar je načinjen od četiri bačve, a vječno svjetlo od 
nojeva jajeta. Misionareva ”kuća” je siromašna 
okrugla kolibica bez vrata i bez prozora, nimalo 
prikladna za stanovanje. 

- Vi spavate tu unutra? - zapitao sam oca mi¬ 
sionara. 

Moje pitanje kao da gaje malo zbunilo: 

— Da... ne... to jest... dakle kad je toplo izne¬ 
sem prostirač na otvoreno. Ali se to pokazalo opas¬ 
nim. Neki dan me je probudila vika bolesnika: 
”Leopard, leopard!” Pogledam, i zaista, vidim leo¬ 
parda kako obilazi oko moga kreveta. Razumijete 
kako je to kad tek iza sna opazite leoparda. Čovjek 
se prestraši. 

— I što ste načinili? 

— Pa što bih mogao načiniti? Puške nisam 
imao... Promatrao sam ga stalno dok je hodao oko¬ 
lo. 

— I onda? 

Misionar nešto smrsi sebi u njedra, a onda će 
opet pomalo zbunjen: 

- Onda... razumijete nisam mogao ništa. Čitav 
dan sam trčao amo-tamo pa sam bio umoran. I 
sada, dok sam ga gledao kako obilazi, zaspao sam. 

’Ovdje nema gubavaca”, rekao mi je odrešito 
ministar vanjskih poslova u jednoj državi Srednjeg 
istoka. Nema smisla da se ovdje uopće zaustavlja¬ 
te.” Ali Follereau se pritajio. ”Našao sam ih! 

Svega nekoliko kilometara od glavnog grada ima 
jedna pustinja. Tu su ih sakrili da što prije pomru 
dok ih tko ne otkrije. Tu nema nijedne biljke, ni 
kapi vode. Stotinu pedeset bolesnika čeka smrt. 
Nitko nema pojma o njima. Biskup i ja donijeli 
smo im nešto hrane. Primili su je predano, no bez 
smiješka. Samo jedan starac s crvenim očima koje 
su neprestano suzile na nemilosrdnom suncu, sklo¬ 
pi ruke da zahvali kad sam mu poklonio svoje nao- 
čari za sunce. Što sam mu mogao drugo načiniti 
ili obećati? ”Ovdje nema gubavaca.” Ne postoje, jer 
bi bili ”sramota” za državu! Unaokolo su prljave 
baruštine, zamjećujemo ogromne krokodile. Na 
vedrom nebu orlovi kruže u nedogled... 

”Petnaest kilometara od velikog grada, gdje se 
tiskaju automobili, kradomice skrivena dvadeset i 
dva gubavca. Sve bijeda i nevolja. Rane su im gole 
i krvare. U nazovilječilištu imaju točno tri paketi¬ 
ća zavoja. Oni dobivaju tristo kilograma riže svaka 
tri mjeseca: to je pet grama dnevno. Od toga bi i 
kokoš crkla od gladi. 

Kažem njihovom vodi: ”Poslat ćemo vam hrane 
i liječnika da vas liječi, i to sigurno.” On odmahnu 
glavom. Tko zna koliko puta su mu dali slična obe¬ 
ćanja, a bila su u stvari varava, kao da su poruge. 
Onda mi reče: ”Biste li vi nama mogli poslati jednu 
lopatu i motiku da pokopamo svoje mrtve. Jer, 
znate što znači ovakvim rukama grepsti zem¬ 
lju...?” Dođe mi da plačem i proklinjem.” 

Follereuova putovanja nisu bila samo posjet gubavci 
ma nego susreti koji su ulijevali nadu, radost i sreću. 



DVA BOMBARDERA PROTIV GUBE 

”U onom trenutku jedna žena, amputiranih 
udova i paralizirana, dopuza kao veliki crv. Dođe 
do moje žene i pruži joj jaje. Jedno jaje: to je bilo 
sve njezino bogatstvo. Vidjela nas je da smo došli 
automobilom i da smo izišli u lijepim čistim odi¬ 
jelima s našim pogledom blaženih glupana. O nama 
ne zna ništa osim da imamo sve ono što ona nema. 
Nije joj ni na kraj pameti bilo da nas zaspe kame¬ 
njem. Ne, došla je i pružila nam ruku da nas da¬ 
ruje. Brzo, treba razdrta srca prihvatiti, priuštiti 
joj tu radost da se osjeti kao ona koja je prva ponu¬ 
dila dar. 

Spremamo se dalje. Usuđujem se teškom 
mukom pružiti im ruku. i Baš ta gesta - ne obeća¬ 
nja - izmami na njihovim licima smiješak. Onda 
mi krenemo lagano, lagano... kako se nama sa¬ 
mima ne bi učinilo da bježimo.” 

Fallereau se vratio u Francusku pun revolta i 
srdžbe. Taj svoj bijes izrekao je na tisućama kon¬ 
ferencija, u stotinama novina i knjiga: ”Ne ovako 
se ne može dalje! Nemojte mi reći da smo mi krš¬ 
ćani, ne govorite mi o miru, slobodi, bratstvu, 
demokraciji! Stid me je! Stid me je kad jedem, 
kad mirno spavam dok milijuni ljudskih bića žive 
u agoniji, trunu u prljavštini i bijedi u najstrašni¬ 
joj osamljenosti! Vikat ću tako glasno i tako dugo 
dok ne probudim savjesti svih i ne prisilim vas da 
da me čujete!” 

Upraviteljima država koje ratuju (Kongo, Iz¬ 
rael, Vijetnam) Follereau upućuje paradoksalan 
zahtjev: ”dajte mi jedan dan svoga rata! U jednom 
danu nemojte ispaliti nijedan metak, nemojte bom¬ 
bardirati, zaustavite svoje tenkove! Dajte mi te nov¬ 
ce koje ćete uštedjeti jednim danom mira, i ja ću 
spasiti sve gubavce. Kakvog smisla ima razarati kad 
toliko toga treba izgraditi?” 

Piše moćnicima koji vode ratove, piše u OUN, 
piše bogatašima Francuske i svijeta. Ima prijedloge 
koji zvuče gotovo smiješno. "Od svakog milijuna 
koji utrošite za naoružanje dajte mi samo 
vrijednost od dva dinara za gubavce i ja ću ih sve 
izliječiti. Dajte mi novac kojim uzdržavate vojsku 
jedan dan i nabavljate joj oružje i ja ću izliječiti 
sve gubavce na svijetu. Ako bar to ne učinite, onda 
su svi vaši govori o miru i o pravdi odvratni”. 

Jedno je pismo uputio predsjedniku SAD i 
ministru predsjedniku vlade Sovjetskog Saveza. 
Kaže: "Saznao sam iz vojnih glasila da svaki od 
vaših bombardera najnovijeg modela stoji 5 mili¬ 
jardi franaka. Izračunao sam na brzu ruku i zaklju¬ 
čio da bi se za cijenu dvaju bombardera mogli 
izliječiti svi gubavci svijeta. Zato vas pozivam da 
svaki od vas dade izraditi jedan bombarder manje i 
da taj novac date za gubavce. Što znači za vaše 
velike i moćne nacije jedan bombarder manje? 
Neće biti poremećena ni ”ravnoteža snaga” izme¬ 
đu SAD i SSSR: jedan manje za jedne, jedan ma¬ 
nje za druge. Dva stroja namijenjena smrti vratiti 
će u život 15 milijuna gubavaca. Nadam se da ćete 

uvažiti ovaj moj prijedlog.” 

Nisu mu ni odgovorili! Nekoliko dana kasnije 
pročita u jednom časopisu vijest: "Sjedinjene Dr¬ 
žave se spremaju da izrade novi tip laganih lovaca- 
-bombardera, a sedamdeset pet bombardera starog 
tipa će prodati po cijeni kojom se plaća staro že¬ 
ljezo”. Follereau izreže vijest zajedno s popratnom 
fotografijom i objavi to u časopisu "Prijatelj guba¬ 
vaca” s ovim komentarom: "Evo bombardera koje 
sam tražio da izliječim gubavce svijeta. Sad se pro¬ 
daju u staro željezo, a gubavci i dalje trpe. Ako se 
stvari radikalno ne izmijene, i to u skoro vrijeme, 
bojim se da će naša civilizacija biti rasprodana u 
staro željezo koje ničem ne služi.” 

TREĆA CIPELA NA PROZORU 

"Moćnici” ovoga svijeta nisu mu nikad odgovo¬ 
rili. Onda se Follereau obrati malenima. Uoči Bo¬ 
žića uputi apel svoj djeci Francuske: 

”Vi koji ćete i ovog Božića biti sretni u lijepim 
i toplim domovima sa svojim očevima i majkama, 
sjetite se da na svijetu postoje tisuće onih koji bi 
željeli biti sretni kao i vi, ali oni toga dana neće 
imati ništa. Bit će sami i plakat će gorke suze. To 
su mali gubavci. Evo što vam ja predlažem. Na 
Badnjak zamolite svoje tate i mame da vam dopus¬ 
te da na prozor stavite tri cipele. Dvije za vas, kao 
što ste to uvijek činili, i jednu za malog gubavca, 
da bi Božić mogao i njih obradovati.” 

Taj je poziv imao izvanredan uspjeh. Folle- 
reauova kuća bila je zasuta pismima, paketima i ku¬ 
tijama. ^Prijatelji gubavaca” koji su radili s Folle- 
reauom mogli su poslati tone lijekova, odjeće i 
igračaka malim gubavcima po čitavom svijetu. 
Follereau više nema mira. Zaustavljaju ga na uli¬ 
ci, kucaju mu svaki čas na vrata, zovu ga sa svih 
strana, iz svih krajeva Francuske. Nekoliko minuta 
odmora prije božične ponoćke uspijeva doći kući 
da se malo odmori. Odmor mu je sigurno trebao. 
Ali netko evo opet zvoni na vratima. ”Sad sam 
već bio izgubio strpljivost - piše - Ustanem onako 
zlovoljan i otvorim. Bio to slabunjavi dječačić s 
velikim očima koje su gledale... Ni ja sam nisam 
znao kamo. Pruži mi pismo i pobježe bez riječi. 
Tek što se pribrali, pođoh da ga pozovem. Uzalud 
sam se trudio. On je već bio odjurio niz stepenice 
i izgubio se na ulici. Otvorim pismo. Unutra nađem 
25 franaka i ove riječi: ”Za ljubav Božju vas mo¬ 
lim, gospodine, primite ovu malu svotu od jednog 
radnika koji već šestu godinu boluje. On želi 
pomoći onima koji su najnesretniji i nemojte mu 
uskratiti tu radost.” Vratio sam se polako s onim 
blagom u ruci za stol krcat pismima. Nikada više 
nisam bio umoran, nikada više. Nikad nisam bio 
nestrpljiv i nikad više nisam sa zlovoljom ustao da 
otvorim vrata. Jer kad god bi ih otvorio, vidio sam 
dječaka s krupnim očima koje gledaju... sada znam 
kuda. Dječak onog Božića gledao je pravo u mene 
da me nauči novoj Kristovoj Ljubavi prema siro¬ 
masima.” 

Follereau čuva i sada u plavom omotu stotine 

pisama koje je primio onih dana. I kad se osjeća 
umornim, kad misli da ne može ništa više raditi 
dohvati kovertu. To su najjednostavniji listovi pi¬ 
sani običnom, često drhtavom rukom, tu je čitava 
zbirka pravopisnih grešaka, ali vrijede više od svega 
blaga ovoga svijeta. 

”Šaljem ti stotinu franaka što mi ih je dala ma¬ 
ma. Imam sedam godina. Nismo bogati, ali dobro 
je to darivati drugoga.” 

”Aleth i Marija Franciska dobile su svaka po 
pet franaka kad god su oprale suđe i očistile mahu¬ 
ne. Tako su zaradile za lijepu lutku. Šalju je guba- 
voj djevojčici koja nema igračaka.” 

”Za dva-tri dana dobit ćete paket odjeće, igra¬ 
čaka i jedan bicikl. To su stvari našega sineka koji 
je umro prije nekoliko tjedana. Neka donesu radost 
drugoj djeci! Bog blagoslovio vaše poslanje kojim 
razveseljujete slatka dječja lica.” 

’Tgračke vam šalje Mihaela za male gubavce. 
Sto franaka daruje jedna domaćica, a dvjesta fra¬ 
naka poslao je jedan invalid za gubavce. Sretan 
Božić svima!” 

VELIKO PUTOVANJE 

Follereau je napokon pronašao prijatelje ”svo- 
jim” gubavcima. Nije ih našao među ”velikima”, 
političarima i vlastodršcima, nego među ”malima”, 
u djeci, siromasima i radnicima. Oni će iz godine u 
godinu prikupljati čitavu rijeku pomoći u centrima 

što ih je ustanovio u gotovo svim većim narodima. 
Njihovi darovi i male svote stići će u lijekovima i 
hrani do svih gubavaca svijeta. 

Raoul odluči posvetiti gubavcima čitav svoj 
život. Svaku daljnju godinu dijelio je u dva dijela. 
Šest mjeseci odredio je za obilazak svijetom, da 
posjeti one koji imaju svega; za nastupe po 
crkvama, kazalištima, na televizijama cijelog svije¬ 
ta, da svojom vrućom, a ponekad i ljutitom riječju 
probudi ljudske savjesti. Pripovijedao je o tisu¬ 
ćama svojih susreta s gubavcima. Bili su to susreti 
koji su znali natjerati u plač, ponekad nasmijati, 
uliti jezu i razbjesniti. Drugih šest mjeseci išao je 
u potragu za gubavcima, stiskao im ruke bez bojaz¬ 
ni, grlio ih i dijelio im ono što je prethodno uspio 
dobiti iz džepa i od savjesti onih kojima je bilo 
dobro. I tako četrdeset godina! Prošao je više od 
dva milijuna kilometara. Skupio je i razdijelio svo¬ 
tu u vrijednosti oko sedam milijardi dinara. Mi¬ 
lijun gubavaca ozdravilo je u centrima za liječ¬ 
ničku pomoć, koje je on organizirao. 

Za putovanja nije nikad potrošio ni dinara od 
novaca koji su bili namijenjeni gubavcima. ”To bi 
za mene bilo svetogrđe.” Potrošio je sve što je 
imao, a što je zaradio novinarskom službom. I 
kad više nije bilo novaca, tražio je od svojih prija¬ 
telja i poznanika. 

Na tim putovanjima pratila gaje njegova supru¬ 
ga. ”Nisam nikamo išao bez nje - piše. Ona me je 
pratila u sve leprozarije svijeta. Uvijek je bila moja 
potpora. Znala je ona, jadna, i sama puno pre- 

Raoul Follereau i supruga Madeleine najednom od putovanja 

trpjeti. 

Jednu noć smo proveli na dnu Bolivije u koli¬ 
bici koju su nam iznajmili Indijanci Kvikui. Ženu 
mi iznenada spopao napadaj slijepog crijeva. Naj¬ 
bliži liječnik bio je tisuću kilometara daleko. U 
noći bez tračka mjesečine gledao sam je kako se 
previja i jauče. Za obranu smo imali samo komadić 
svijeće i tri šibice. U tim trenucima crne more 
mogao sam čekati jedino trenutak kad ću posjedi- 
ti. 

Jednom drugom zgodom, a bilo je veče, motor 
nam se odjednom ugasio. Ladica nam se zaustavila 
posred rijeke Amazonke. U noći koju je osvjetlja¬ 
vao bljesak munje, teškom mukom doveslasmo do 
obale praćeni vrevom komaraca i gomilom strašnih 
krokodila. 

Jednu drugu tragičnu noć proveli smo u mjestu 
Kasai. Zapisi u mom dnevniku kažu: Jučer smo 
moja žena i ja bili u jakoj groznici. Bili smo čitavu 
noć jedno uz drugo u bunilu. Riječi koje smo ih 
jedno drugom izgovarali bile su jednostavno ne¬ 
razumljive. Kad bismo malo dolazili k sebi, pitali 
smo se: ”Šta ti to meni govoriš... Ja tebe ništa ne 
razumijem... Ponovi... Strašno smo se mučili.” 

PROKLETNICA OTOKA TAENGA 

Taenga je jedan od osamdeset otoka Tuamotu, 
razasutih po Pacifiku. Kad je tuda prošao liječnik 
(prolazi jedanput godišnje), pregledao je i jednu 

mladu ženu. Otkrio je sumnjive pjege. ”Mogla bi 
biti guba” - rekao je poluglasno. - ’Treba da se 
vratiš i da se ponovo daš pregledati.” Rekao je to 
odviše glasno i tek što je ušao u automobil, poglavi¬ 
ca sela uhvatio je ”sumnjivu ženu”, otrgnuo ju je 
od supruga i petero djece, silom je odvukao u piro- 
gu (mali drveni čamac) i otisnuo je prema grebenu 
”motu”, osam kilometara od otoka. Otplovila je 
sa svojim psom. I dok je piroga plovila, pasje cvilio 
okrenut prema valovima. Žena je zanijemila kao 
kamen. Imala je dvadeset pet godina. 

Prošlo je šest godina. Cijelo to vrijeme pas, 
dresiran za ribolov tražio joj je hranu. Svakog tjed¬ 
na prokletom grebenu oprezno se približavala jed¬ 
na piroga s kutijom namirnica i kantom vode. 

”Kad sam je zadnji put vidio - pričao je Folle- 
reauu jedan službenik - bila je kompletno rastoče¬ 
na od bolesti. Nije mogla više stati na noge. Pasje 
ostario i potucao se naokolo. Kako će svršiti...? 
Čovjek se nije usudio pogledati Follereauu u oči. 
Završit će ovako: Jednog dana, kad se više ne bude 
mogla dignuti, a more će postati burno i pas neće 
imati snage za lov, izgladnjet će i to će biti njena 
agonija... Alija tu ne mogu ništa učiniti.” 

Follereau pripovijeda: ”Odmah sam ušao u jed¬ 
renjak i pristao uz ”motu”. Na obali dvije palme, 
nešto usahla grmlja i jedno leglo, iz kojeg mi je 
vikala gubavka: 

— Ne približavaj mi se, gubava sam! 

Doviknuo sam: 

— Što mi može guba? Ja sam liječnik. 

Ona se nasmijala. Bio je to prvi smiješak nakon 
mnogo godina. Teškom mukom privukla se jedre¬ 
njaku i vičući zamolila da je odvedem odande. Ali 
nisam mogao. Dva mornara koji su bili sa mnom 
rekoše da će se baciti u more ako nju ukrcam. 
Rekao sam joj to. Očekivao sam bijes, protest i 
gnjev, ali ona je rekla tako da smo je jedva čuli: 

— Dobro sam te razumjela. 

Došlo mi je da je zamolim za oproštenje.” 

Kad je došao u Papeete, Follereauu se pružila 
prilika da govori Evropljanima o otoku Taumotu. 
Ispričao im je onaj potresni prizor. Bio je veoma 
uzbuđen. Plakao je. ”Nema Krista u našim jadnim 
crkvama. Iako su iskićene najljepšim cvijećem, one 
izgledaju glupo. Krist je tamo na grebenu, umire i 
pas će ga požderati.” 

Pet dana kasnije ponovo se ukrcao. Na brodu 
su bili upravitelj otoka Taumotu i bolničar. Otišli 
su na greben. 

”Kad sam se iskrcao u San Francisku - priča 
Follereau - primio sam telegram: Gubavka iz 
Taenge spašena. Stop. Nalazi se u bolnici Papeete. 
Vrlo je zadovoljna. Vi ste to učinili svojom riječju 
i primjerom. Hvala.” 

ROPOTARNICA ZA GUBAVCE 

”Danas je Velika Subota, vigilija Uskrsa. No za 
gubavce koje idem posjetiti neće biti blagdana. Za 
njih će to biti siv i tužan dan kao i svaki drugi. 

Prati me jedan dobar američki liječnik. Ostavio je 
svoju kućicu, svoj frižider, televizor i pošao da čini 
dobro. Činiti dobro, to je cilj njegova postojanja. 
Stavio se u službu ljudima koji mu se rugaju i ko¬ 
ji mu podvaljuju. 

Na ulazu u leprozarij stoji odred stražara s puš¬ 
kama. Da su znali za naš dolazak, bili bi se obukli u 
bolničare. Ovako nisu imali vremena presvući se. 
Medu puškama je i radio-stanica. Stražari su je 
prisvojili premda je bila namijenjena gubavcima. 
Umjesto da služi za poziv ako se među bolesnicima 
dogodi kakav hitan slučaj, ona služi za obavješ¬ 
tavanje policije u slučaju ako netko od gubavaca 
pokuša pronaći spas u bijegu. Tu je smješteno 297 
gubavaca. 

Ulazimo. Pred nama prava gungula, idioti praz¬ 
na pogleda, bijesni luđaci koji sline zlostavljaju ne¬ 
koliko padavičara. Isto tako i gubavaca. To nije 
leprozarij, to je ropotarnica u koju su strpali sve 
odbačenike čovječanstva. Kako je odviše zločinač¬ 
ki ubiti ih, pustili su ih da istrunu. Mislim da nisam 
vidio nešto strašnije. 

Osjećali smo se bespomoćni i beskorisni. Htje¬ 
li bismo da smo daleko od toga, kao da nismo doš¬ 
li, kao da ništa nismo vidjeli. Došao je na nas red 
da budemo kukavice... 

Ne usuđujem se fotografirati to smrvljeno biće 
s premorenim rukama i nogama koje urla i čitav 
leprozarij ispunja svojim krikovima. Ne usudim se 
fotografirati onoga čovjeka u agoniji što ga proždi¬ 

re rak sa zatvorenim bijelim očima. Suzdražavam se 
da ne viknem: ”Daj, požuri se i umri!” Susprežem 
se svim silama. Bilo me je stid. Nas dvojica se 
pogledamo, stari doktor i ja. Osjećamo potrebu da 
damo jedan drugome ruku kako se ne bismo osje¬ 
ćali sami i da nas prođe strah. 

Sjetno se spuštala večer. Nadglednici skitnički 
obješenih ruku stoje i bulje indiferentno. Radio-sta 
nica za ”hitnu pomoć”svira pjesmice i plesnu glaz¬ 
bu. 

Ulazimo ponovo. U kanalu su barke s mladim 
parovima koji pjevaju... Ugledam ponovo onog lu¬ 
đaka koji se grči kao golemi crv. Sagnjio čovjek 
koji nikako da se odvoji od života. Opet puške 
stražara. Slijepa starica čupa travu u ograđenom 
šiblju, gdje kolci i motke daju dojam da je unfra 
usađeno mnoštvo križeva. 

Doktor mi stišće ruku. Vežu nas osjećaji prija¬ 
teljstva jer obojica želimo pomoći onima koje nitko 
ne voli i koji u toj zajedničkoj raki umiru kao što 
su i živjeli: bez nade.” 

BOLNIČARKA USKRSNUĆA 

Follereau je stigao u leprozarij jednog azijskog 
naroda. Među bolesnicima našao je dječaka od se- 
dam-osam godina. Na čelu je imao malu mrlju, 
znak gube, koji bi se kao od šale dao ukloniti s 
malo njege i jednim lijekom. Ali dječak je ušao u 
leprozarij i nema mu više izlaska ni mrtvome jer 

je groblje, "njihovo groblje”, također okruženo ži¬ 
com. 

Liječnik je neki suhonjavi tip s dva nemirna i 
plašljiva oka. Follereau mu reče: 

— Doktore, ovaj dječak, vi to znate bolje od 
mene, nije zarazan. Njegovu bolest bismo mogli 
otkloniti za nekoliko tjedana. Ali ako ostane 
ovdje medu ovim jadnim natrulim bićima, i on je 
gotov. Završit će u raskomadanim udovima kao i 
drugi... Pogledajte, još je mali, zna se smiješiti. 
Otvorite mu vrata... 

Liječnik je, izgleda, imao drukčije mišljenje. 
Šutio je, ali Follereau ostade ustrajan: 

— U tim godinama djeca još trebaju majku. 
Sigurno je i ona tu negdje u blizini. Trebalo bi naći 
tu ženu... 

Nato se liječnik digne i rekne odriješito: 

— Vi ste stranac i ne možete to razumjeti. Ov¬ 
dje je dječak presretan. Nedostaje mu majka, ali 
smo mu zato kupili bicikl. 

Follereau nije ništa odgovorio. Ali kad je kasni¬ 
je pripovijedao taj prizor, zaključio je: "Misliti da 
majku može zamijeniti bicikl, najodurnije je i naj¬ 
žalosnije divljaštvo.” 

Bili smo u Japanu. Na ulazu u naselje stoji nat¬ 
pis s upozorenjem "Bolnica Uskrsnuća”. To je naj¬ 
stariji leprozarij u Japanu. Osnovao ga je jedan 
francuski misionar 1889. Follereau je onamo svra¬ 
tio na jednom od svojih putovanja. Primili su ga 

trojica misionara. Najstariji, otac Anchen, živio je 
među gubavcima već 52 godine. On mu predstavi 
gospođicu Hori, tihu i nasmijanu bolničarku, 
koju je okruživalo dvadesetoro gubave djece. Zatim 
mu pater Anchen ispripovjedi čitavu priču: 

"Hori je ostala sirota djevojčica. Dva njezina 
strica tražila su načina kako da je se riješe. Dobila 
je nekakvu bubuljicu na koži i to im je bilo dosta 
da je proglase gubavkom. Tako su je izručili najbli¬ 
žem leprozariju. Odgovorni su potvrdili odluku 
rodbine i Hori je uz jecaj zatvorena među bolesne. 

Nekoliko godina kasnije otkriše da mala uopće 
nije imala gubu. Hori, koja je izrasla u lijepu dje¬ 
vojku, odbije ponuđenu slobodu. Nije više s gorči¬ 
nom gledala okrutnu rodbinu jer je njihova prljava 
i podla gesta odlučila o njezinom zvanju. U leporo- 
zariju je postala kršćankom i izučila za medicinsku 
sestru. Tako je odlučila čitav život posvetiti braći 
koja trpe. S trideset godina postala je majka svoj 
gubavoj djeci u bolnici uskrsnuća.” 

KAINOVA CIVILIZACIJA 

Kad se Follereau vrati sa svojih putovanja pa 
se suoči s "našom civilizacijom, čita "naše” novine 
i čuje "naše" razgovore, uvijek se strašno razbijes- 
ni. Njegov bijes je plamtio u govorima, u kojima je 
znao do krvi šibati naš promašeni život, našu kai- 
novsku civilizaciju. 

"Ima filmskih zvijezda koje se svaki dan ku- 

paju u 250 litara mlijeka, a postoji 400 milijuna 
djece s naduvenim trbuhom, kojima bi trebalo po¬ 
la litre dnevno da ne umru.” 

U Francuskoj je 1970. prodano 27 milijuna 
tubi ruža za usne, 11 milijuna paketića pudera. 
Sve je to stajalo preko 70 milijardi dinara. Te iste 
godine u svijetu je bilo (i danas ima) 38 milijuna 
izbjeglica bez kuće, 15 milijuna osakaćenih, 7 
milijuna gubavaca koji trunu u neopisovoj bijedi. 

Zar vam se ovaj svijet čini pravednim? Je li to 
humano? Zar ne živimo civilizaciju Kaina, gdje brat 
ubija brata? 

U institutu za ljepotu ”Rubinstein” u Man- 
hattanu (New York) uređuje se, dotjeruje i masira 
svake godine 74.000 žena. Žena koja želi provesti 
jedan dan u tom istitutu ljepote mora potrošiti 
1200 dolara za svoju privlačnu kožu. 

Za uređenje kože jednog gubavca, da mu se 
vrati zdravlje, dosta je 2 dolara. To je jedna minuta 
od onoga što Institut za ljepotu u Manhattanu ut¬ 
roši za jednu svoju mušteriju. Ali ta dva dolara se 
ne mogu naći. Nema načina da se izliječi koža 
gubavca! Je li to onda kršćanski svijet?” 

DA VAŠI LOŠI SNI TRAJU JOŠ DUŽE 

Listovi, male knjižice, prospekti u slici i riječi 
zasuli su Francusku i čitav svijet govoreći o Fo- 
llereauovoj djelotvornoj ljubavi. Jednog dana u 
pariški centar "Prijatelja gubavaca” stiže pismo 

neke gospođe naslovljeno na Follereaua. Pisalo je: 
"Poštovani gospodine, šaljem Vam tisuću franaka 
za Vaše bolesne prijatelje, ali Vas molim da mi ne 
šaljte više onakve knjižice s onim stravičnim foto¬ 
grafijama gubavaca. Već dvije noći užasno sanjam. 
Za ljubav Božju da mi više nikad niste o tome go¬ 
vorili!” 

Follereau uze kovertu, stavi u nju tisuću fra¬ 
naka i posla ih nazad gospođi sa ovim saopćenjem: 
"Želim da Vaši ružni sni traju još duže, madam, 
sve dotle dok one fotografije koje vi nazivate 
užasnim ne postanu Vama prosvjetljenje i poticaj 
za odvažnu ljubav, umjesto dosadašnjeg gnuša¬ 
nja. To je najveće dobro koje Vam mogu poželje¬ 
ti. Vraćam Vam novce jer su s lošom namjerom 
poslani i ne znam što bih s njima načinio. Vi niste 
mislili dati milostinju nego riješiti se braće koja 
trebaju Vašu pomoć i ljubav. To nije ljudsko saža¬ 
ljenje, to je bacanje kostiju pred pse.” 

Follereau nije znao što bi s proračunatom mi¬ 
lostinjom ali su ga znale potresti jednostavne geste 
tisuća siromaha koji su mislili na siromašne. Na kra¬ 
ju jedne svoje konferencije u Bologni, dok je sila¬ 
zio niz strme stepenice, opazi na putu čovjeka koji 
je prebolio dječju paralizu i kojega je ta bolest nap¬ 
rosto iznakazila. Mladić se teškom mukom kretao 
na štakama. Približio se Follereauu bez riječi, 
skupio svoje štake u lijevu ruku, s desnom strgao 
sa sebe lančić na kojemu je o vratu visjela medalja. 
Bila je to njegova najdraža uspomena, možda 
jedino blago. Stavio ju je njemu u ruku. Zatim se 

udaljio krećući se teško na štakama i uvijajući 
deformirano tijelo, ramena uzdignutih prema gla¬ 
vi, poniznim hodom kao onaj koji je pritisnut pat¬ 
njom, a ne možete mu objasniti da tu nema mjesta 
stidu. 

Godine 1964. djeca Milana, dostavivši apostolu 
gubavaca plodove svojih žrtava i odricanja, prilo- 
žiše mu pismo: 

”Mi mladi današnjice osjećamo se odgovornima 
za svijet dvadesetog vijeka. Odrasli nam kažu da 
osvajamo; mi, naprotiv, želimo ljubiti. Odrasli nas 
uče da zgrćemo paru; mi, naprotiv, želimo darivati. 
Dosad nam je bio nepoznat svijet gladi, koji pati i 
ne zna dokle ni zašto. Ne želimo velikih djela, ni 
ratovati. Sve do sada oduševljavale su nas sportske 
pobjede, pobjede u kojima se osvajao svemir. Da¬ 
nas smo shvatili da postoje još veći podvizi, dostoj¬ 
niji čovjeka, podvizi koji imaju granice na zemlji: 
učiniti ovaj svijet sretnijim, da manje trpi, da bude 
manje bolesnih i gladnih i da ne bude podijeljen. 
Zahvaljujemo Vam što ste nas naučili da nitko ne¬ 
ma pravo da sam bude sretan.” 

Proslavljajući svoj žezdeseti rođendan, Folle- 
reau nije želio svijeće na torti. Tražio je 60 ambu¬ 
lantnih kola za gubavce. Dobio ih je sto četiri! 

PREKRASNI MALIŠANI: TO SU NAŠA DJECA 

Sami gubavci počeli su uvelike vjerovati u život 
kad su vidjeli tu bitku što je organizira njihov prija¬ 

telj Follereau. Vidjelo se da su se oteli ravnoduš¬ 
nosti i predanosti svijetu i vratili se na misao da su 
i oni stvorovi dobroga Boga, a ne izrodi nekakvog 
poludjelog božanstva. Počeli su pjevati životu, 
premda su im grla nagrižena i licem im često prođe 
bolno izobličenje. Follereau je to uporno nazivao 
smiješkom. 

U naselju na Madagaskaru jedan gubavac je u 
ime nekoliko svojih prijatelja pozdravio Follereaua 
ovom dobrodošlicom: 

”Ti si nam rekao: Svi ćete vi ozdraviti, vratiti 
se svojim kućama, vidjet ćete ponovno svoje obite¬ 
lji, imat ćete zdrave sinove. Mi smo te slušali, 
ali u dubini srca nismo ti vjerovali. Sada su se ta 
proročanstva ispunila. Vidimo da smo bili idio¬ 
ti i ništa drugo. Ti si nam govorio istinu. Ozdravili 
smo, izišli iz mračne bijede i očaja te se malo - po¬ 
malo vraćamo u ljudsko društvo. Ti imaš pred so¬ 
bom puno mališana, to su naša draga djeca.” 

Gubavac nije bolestan samo u tijelu, to je čov¬ 
jek koji je i duhovno slomljen. Osamljenost ga zat¬ 
vara u očajavajuću pasivnost u beznadno čekanje. 
Ako ozdravi, treba mu vratiti vjeru u njegove 
vlastite snage i dati mu mogućnost da nešto započ¬ 
ne. Za takvo djelo Follereau ova ljubav je izvrstan 
lijek. 

U oazi Miria u pokrajini Zindar (Nigerija) 
Follereau je susreo gubavca osakaćenih ruku. 
U krnjacima ruku držao je košaru punu kelja i 
bio presretan: ”Oče gubavaca, poslušaj moju pri- 

ču - rekao je. - Ja sam obolio i bio tvrdoglav. 
Kad je dolazila bolničarka, pobjegao sam. Tako 
sam izgubio prste i ruku, već su mi i noge došle 
na red, no tada sam se trgnuo od svoje gluposti i 
dao se liječiti. Sačuvao sam srčanost. Nisam htio 
biti parazit i otpadak od društva, nego čovjek, 
čovjek koji radi i pjeva. Naučio sam služiti se svo¬ 
jim rukama bez šaka. Bilo je teško. Stotinu puta 
mi je motika pala na zemlju, a ja sam je podi¬ 
gao i tako naučio kopati, obradjivati polje i 
skupljati ljetinu bez šaka. Evo upravo sam ubrao 
prve plodove. Pogledaj, to je kelj. Zar nije divan? 
Ja mislim da je najljepši kelj na svijetu. Darujem ti 
ga jer od tebe sam i naučio da sam čovjek.” 

U Republici Dahomey gubavci su prije dvade¬ 
set godina bili ”izvan zakona”. Sada, prilikom 
”Svjetskog dana gubavaca”, predsjednik Republike 
dolazi da zaželi gubavcima ”Sretan praznik”. 
Počasna povorka uputila se lijepom cestom kuda 
je nekoć vodio bijedni puteljak. Bio je prisutan ta¬ 
kođer i Follereau. Tada je zapisao: ”Kakvi veličan¬ 
stveni natpisi i plakati stoje sa strane! Tu se može 
pročitati: ”Mi smo zasadili palme”, ’Tskrčili smo 
dvadeset i pet hektara”, ”organizirali smo obradu 
polja”, ”Mi smo načinili četiri umjetna pašnjaka”. 
Tko su ti ”Mi”? Gubavci koji su sebi izborili ime, 
obitelj, budućnost.” 

DVA PETRA 

Follereau pripovijeda: ”Zove se Petar, ima pet- 

naest godina. Našli smo ga 1957. u leprozariju u 
dubokoj afričkoj šumi. Oteli su ga iz koledža i 
bacili ovamo. Njegova krivica: gubav je. Osuđen 
je na doživotno čekanje smrti. Vidim ga s uporno 
nagnutom glavom i pogledom koji nemirno lu¬ 
ta, daje dojam zvijerke što stalno nešto njuši. 
Od bijesa što su ga bacili u ovo groblje živih, izgu¬ 
bio je kompletno dar govora, a nervoza ga je para¬ 
lizirala. 

Dugo i lijepo sam mu govorio i tek kad sam do 
kraja produljio i iscrpio sve načine lijepog govore¬ 
nja, uspio sam ga zagrliti. Mali smiješak razvedrio 
je crnu noć na njegovu licu. Nekoliko tjedana kas¬ 
nije pisao mi je: ”Vi i Vaša gospođa bili ste divni, 
uzeli ste me kao svoje dijete. Kako bih bio sretan 
da mogu nastaviti studije. Moje misli neprestano su 
tamo. Hvala Vam što ste razveselili moju dušu.” 

Jedan drugi dječak, a zvao se isto tako Petar, 
imao je 15 godina. On je, hvala Bogu, zdrav i živi 
u Parizu. Pročitao je u našem listu riječi svoga ime¬ 
njaka i zaželio je učiniti nešto za njega, samo nje¬ 
govi roditelji su jako siromašni... Stoga je s još 
jednim svojim prijateljem pošao nedjeljom na liva¬ 
du da ubere cvijeća. Navečer su izašli na rubove 
ceste i nudili ga automobilistima; da tako skupe 
nešto za malog gubavca. Skupio je petsto franaka. 
Učinilo mu se malo, pa je oklijevao da pošalje. 
Pridružio mu se jedan prijatelj. 

”Ovaj dječak nije ni svjestan da je načinio ve¬ 
oma važnu stvar. Njegov primjer još nas je jednom 
podsjetio <la se ne pobjeđuje novcem ni moću. 

nego ljubavlju. Ljubavlju, bez koje ništa nije mo¬ 
guće i s kojom je i nemoguće moguće. Naša najveća 
pobjeda bit će taj mali bolesni dječak kojemu smo 
u nekom zabitom mjestu razveselili dušu tako što 
nam je jedan drugi dječak u nedjeljno veče na 
nekoj cesti u Francuskoj ponudio buket cvijeća.” 

DVA PRSTENA I BOMBON 

Neki dječak od sedamnaest godina dođe i upi¬ 
ta za Follereaua. Kad mu se ovaj približio, reče: 
"Prošla je već godina dana kako sam izgubio oca 
i majku. Sad sam ostao sam. Sačuvao sam prstenje 
oca i majke. To su njihovi vjenčani prstenovi. 
Uzmite ih i neka budu za gubavce.” 

Brzo je otišao da ja ne bi primijetio kako je ga¬ 
nut. Na jednom svom putovanju, Follereau ponudi 
prstenje velikom prijatelju gubavaca u Japanu 
(zvao se Mitsuda). Nakon nekog vremena u Naga- 
shimi je bilo slavlje: vjenčanje dvoje gubavaca. 
Otac Van VVesel, koji ih je vjenčao, stavio je na nji¬ 
hove sakate prste to prstenje. 

Jedna djevojčica koja se u školi lijepo ponaša¬ 
la dobila je kao nagradu vrećicu bombona. Uzme 
jedan, a ostale podijeli svojim drugaricama. Na 
kraju ostade još samo jedan bombon. Tada djevoj¬ 
čici sine ideja, nešto što samo siromašnoj djeci 
može pasti na pamet: "Poklonit ću ga Gospi!” 

U crkvama Gospa prima na svoj oltar cvijeće, 
ali bombone joj još nitko nije dao. Velečasni, koji 

je molio časoslov, prolazeći kroz crkvu, opazi kako 
se djevojčica približava kipu i pruža prema njemu 
ruku. 

— A što ćeš to dati Gospi? - upita djevojčicu. 

— Bombon. 

Stari svećenik ostao je zadivljen. 

— Djevica je odrasla osoba i ne jede bombone. 
Ona ti se zahvaljuje i želi da taj bombon dadeš 
jednom siromašnom djetetu koje susretneš. 

Djevojčica je toga časa pomislila na gubavca. 

— Poslat ću taj bombon jednom malom gubav- 
cu, rekla je svojim prijateljicama u povjerenju, a 
one nakon kratkog razmišljanja rekoše: 

- A zašto ih ne bismo i mi poslale? Obratiše 
se roditeljima, slastičaru na uglu ulice, prijateljima, 
onima koji nisu nikad ni pomislili, svima su govori¬ 
le: 

— Skupljamo bombone za male gubavce. 

”Kao ono nekoć kruhovi i ribe što ih je Gospo¬ 
din blagoslovio, tako se i sada umnožiše bomboni”, 
pripovijeda Follereau. Djevojčice su skupile pet ti¬ 
suća franaka, pa sam mogao u malo afričko selo, 
gdje je bio čitav mali svijet djece, donijeti tu slatku 
radost. Ne čini li vam se to kao ona zgoda iz Evan¬ 
đelja? 

TARANTELA LJUBAVI 

Bilo je to u leprozariju "Sveta Barbara” u Grč¬ 
koj. Povodom svoga četvrtog posjeta Follereau je 

Poljubac gubavcu - herojsko djelo ljubavi prema bližnje¬ 
mu, nadahnuće je Kristove ljubavi 


zatražio neobičan program: da se nađu uzvanici 
koji bi objedovali zajedno s gubavcima. Ali tko će 
se usuditi doći? Pripremili su mjesta za 50 osoba, 
a došlo ih je 150! Nastala je teškoća smještajem. 
Mnogi su se morali zadovoljiti da jedu stojeći. 
Follereau je prolazio između stolova, nazdravljao 
se s gubavcima, i to na grčki način, unakrsnih ruku. 

Odjednom unutar dvorane započne tarante- 
la (pučki talijanski ples). Bolesnici su sa svojim 
kljastim nogama počeli plesati. Ruke njihovih pri¬ 
jatelja Atenjana prihvatiše osakaćene ruke guba¬ 
vaca i povezaše se s njima. Bilo je doista potresno 
promatrati taj prizor. Nitko više nije mislio na 
svoju bol, ni na svoju bijedu, na samog sebe. Lju¬ 
bav je sve pobijedila, uklonila je sve s puta. ”Ona 
tarantela, piše Follereau, učinila mi se kao lanac 
ljubavi, koji će jednoga dana povezati čitavu 
zemlju.” 

PROTIV SVIH GUBA 

Gospodine, evo ti tvojih gubavaca 
sakatih i naduvenih lica: 
oni su odbačeni, otpisani i nečisti; 
oni, kao i ti, nose svoj križ, 
njihov križ je bijeda ovog svijeta. 

Gospodine, evo ti pravih gubavaca, 
oni su opaki i egoisti. 

Žive u vodi koja se ustajala, 
imaju svega, a opet se straše, 
rasipnici su vlastitog života. 

Gospodine, oni su pravi gubavci, 

oni su i Tebe na križ razapeli.” 

To je jedna od mnogih Follereauovih molitava. 
Izražava smisao čitavog njegova poslanja. On smat¬ 
ra da je borba protiv gube jedan od juriša, prvi ju¬ 
riš kojim treba da svi mi zapodjenemo boj. Treba 
se svrstati u redove protiv gube koja je zaraznija 
od gube, to jest protiv bijede, gladi, egoizma, fana¬ 
tizma, podlosti, nasilja, rata.” 

On je to vikao čitavom svijetu, uzemirivao san 
mogučnika, pred mladima je zacrtavao prava opred¬ 
jeljenja, opredjeljenja za koja je pozvana nova ge¬ 
neracija. 

”Za cijenu jednog torpednog aviona moglo bi 
se priuštiti 1600 dana ljetovanja svoj djeci iz bara¬ 
ka jednog velegrada u Braziliji. Izdatkom za jedno 
oklopno vozilo može se nabaviti 84 komada poljo¬ 
privrednih traktora. Umjesto jednog modernog 
bombardera moglo bi.se načiniti 30 škola sa po 
dvadeset razreda u svakoj. Novcem koji se utroši za 
jedan nosač aviona moglo bi se prehraniti 400 ti¬ 
suća ljudi godišnje. Što ćemo onda izabrati: novi 
tip bombardera ili 75 bolnica u kojima će biti po 
1000 kreveta, ili 50 tisuća traktora, ili 15 tisuća 
kombajna? Naša napredna generacija - Nixonova, 
Pompidouova, Brežnjevljeva - izabrala je oružje. 
Zato je ova naša nazovi-civilizacija na rubu katas¬ 
trofe. Neophodno je da nova generacija u najskori¬ 
je vrijeme okrene to marširanje unazad. Potrebno 
je po riječima starog proroka ’Tnačeve prekovati u 

srpove”, oružje smrti preokrenuti u oruđe života.” 

Follereau je prevalio već 70 godina. Star je i 
umoran. Svojom žestokom akcijom uzgibao je 
val ljubavi po cijelom svijetu, ljubav koja je izlije¬ 
čila milijune gubavaca. Sada obara glavu i sa smiješ¬ 
kom kaže: ”Ostalo je još 14 milijuna. Želio bih 
samo jednu stvar prije nego umrem, a toje da mla¬ 
di nastave moje djelo.” 

Prije nekoliko godina Follereau je na jednom 
od svojih putovanja u Afriku susreo u Lambareneu 
doktora Schvveitzera, "bijelog čarobnjaka”, koji je 
otišao da se zakopa u prašumu i da liječi crnu bra¬ 
ću. Bio je Veliki petak i Schweitzer mu reče: 

— Vi ste katolik, a ja sam protestant. Moramo se 
sjetiti smrti Gospodnje. Ako hoćeš, odsvirat ću za 
naše sjedinjene duše korale muke od Bacha. 

Schweitzer je bio glasoviti koncertist. Prašuma 
je odjekivala tužnim notama punim pouzdanja. 
Follereau, bolesni i gubavci ušli su u kolo da tom 
svečanošću proslave smrt Kristovu. Bili su sigurni 
u Uskrsnuće. 

AKO SUTRA KRIST 

Ako sutra Krist pokuca na vaša vrata, 
hoćete li ga prepoznati? 

Bit će kao i nekoć, siromašan čovjek, 
možda samo čovjek, 
bit će po svoj prilici radnik 
možda čovjek bez posla, 

ili ako je štrajk pravedan, jedan od štrajkača. 

Uzlazit će stepenicu po stepenicu bez kraja. 

Ali vaša vrata tako je teško otvoriti. 

”Ne zanima me uopće”, reći ćete, prije nego 
bilo što kaže 

i zalupiti vratima pred siromahom, koji je bio 
Gospodin. 

Možda će biti izbjeglica, jedan od 15 milijuna iz¬ 
bjeglica 

s pasošem Ujedinjenih Naroda, 
jedan od onih koje nitko neće, 
koji lutaju ovom pustinjom što je postala svijetom; 
jedan od onih koji moraju umrijeti 
”jer se poslije svega ne zna odakle dolaze ljudi tak¬ 
ve rase...” 

Ili, još bolje: u Americi, crni čovjek, 
kojega oni zovu crnac 

umoran od traganja za rupom u smještaju New 
Yorka 

kao nekoć u Betlehemu naša Djevica i Gospa... 

Ako Krist sutra pokuca na vaša vrata 
hoćete li ga prepoznati? 


Roul Follereau 


NA VAS JE RED 

A sada došao je na vas red mladosti svijeta, 
da se borite. Budite besprijekorni na dužnosti 
ljubavi. Nemojte odustati, nemojte ići u kompro¬ 
mise, smijte se onima koji vam govore da treba biti 

oprezan, držati do svog dostojanstva, i savjetuju 
vas da budete uravnoteženi. Iznad svega vjerujte 
u čovjekovu dobrotu jer u srcu svakog čovjeka sto¬ 
ji providonosno blago ljubavi. Otkrijte ga! Najveća 
nesreća koja vam se može dogoditi jest da postane¬ 
te beskorisni drugima i da vam život prođe utaman. 

Raoul Follereau 

SADRŽAJ 


Predgovor . 

”Zašto su oni gubavci?”. 

Hidravion u groblju gubavaca 

Prolivena čaša. 

Prvi krug oko svijeta. 

”Ovdje nema gubavaca”. 

Dva bombardera protiv gube 

Treća cipela na prozoru. 

Veliko putovanje. 

Prokletnica otoka Taenga. 

Ropotarnica za gubavce. 

Bolničarka uskrsnuća. 

Kainova civilizacija. 

Dva Petra. 

Dva Petra. 

Dva prstena i bohbon. 

Tarantela ljubavi. 

Protiv svih guba. 

Ako sutra Krist. 

Na vas je red. 

Sadržaj. 


5 

11 

13 

15 

18 

21 

25 

27 

29 

32 

35 

37 

39 

42 

47 

48 

49 

51 

53 

54 

56 


56 

























NITKO NEMA PRAVO BITI SRE- 
SAM ZA SEBE 


KRŠĆANSTVO JE REVOLUCIJA 
PUTEM LJUBAVI 

LJUBAV ĆE SPASITI SVIJET 

ČOVJEK MI JE IME KRŠĆANIN 
PREZIME 

AKO TE NIJE BRIGA ZA TVOGA 
BRATA, IDI PRIDRUŽI SE KAINU 

IMAM ONO ŠTO SAM PODIJELIO 


GLEDATI ČOVJEKA U SVAKOM 
LJUDSKOM BIĆU I U SVAKOM 
ČOVJEKU BRATU - TO JE ZAKON 

GOSPODINE. U PREDVEČERJE 
SVOGA ŽIVOTA, PRIKAZUJEM TI 
ONO ŠTO SAM RAZDAVAO 

lz "Knjiga ljubavi" Raoula Folleraua 

"SVJEDOČANSTVA” - NIZ DŽEPNIH KNJI¬ 
GA - KRATKI ŽIVOTOPISI I SVJEDOČAN¬ 
STVA NAŠIH SUVREMENIKA KOJI SU ZAU¬ 
ZETIM LJUDSKIM I KRŠĆANSKIM ŽIVOTOM 
DALI PEČAT NAŠOJ EPOHI. 


svjedočanstva 

